**Ανακοίνωση για την πρόσληψη 23 καθαριστών/**

**στριών σχολικών μονάδων στο Δήμο Ζηρού με**

**σύμβαση εργασίας ιδιωτικού δικαίου**

**ορισμένου χρόνου**

Ο Δήμος Ζηρού με την αριθ. πρωτ.:**7082/04-08-2022** ανακοίνωση, προκηρύσσει την πρόσληψη, με σύμβαση εργασίας ιδιωτικού δικαίου ορισμένου χρόνου, συνολικά εικοσιτριών (23) ατόμων μερικής απασχόλησης για την καθαριότητα σχολικών μονάδων στο Δήμο Ζηρού για το διδακτικό έτος 2022-2023.

Οι ενδιαφερόμενοι καλούνται να συμπληρώσουν την συνημμένη ΑΙΤΗΣΗ-ΥΠΕΥΘΥΝΗ ΔΗΛΩΣΗ **και να την υποβάλλουν ηλεκτρονικά στην διεύθυνση:** **syzefxis@1535.syzefxis.gov.gr**

**ΜΑΖΙ** με την αίτηση υποβάλλονται υποχρεωτικά **τα απαιτούμενα δικαιολογητικά για την απόδειξη των προσόντων,** των λοιπών ιδιοτήτων τους και της εμπειρίας τους.

Διόρθωση ή συμπλήρωση των αιτήσεων καθώς και αντικατάσταση ή κατάθεση επιπλέον δικαιολογητικών **επιτρέπεται μόνο μέχρι τη λήξη προθεσμίας υποβολής** των αιτήσεων συμμετοχής στη διαδικασία επιλογής.

**Η αίτηση συμμετοχής που θα υποβληθεί ηλεκτρονικά, πρέπει απαραιτήτως να εμφανίζεται υπογεγραμμένη, με φυσική υπογραφή. Ανυπόγραφες αιτήσεις δεν θα γίνονται δεκτές.**

**Η προθεσμία υποβολής των αιτήσεων είναι δέκα (10) εργάσιμες ημέρες** και αρχίζει από την επόμενη ημέρα της ανάρτησης της ανακοίνωσης στο χώρο ανακοινώσεων του δημοτικού καταστήματος, ήτοι **από Παρασκευή 05/08/2022 έως και Παρασκευή 19/08/2022**.